Bandeira de Costa Rica

A bandeira de Costa Rica foi creada o 29 de setembro de 1848 xunto co Escudo Nacional. A tradición establece que a concepción e deseño da actual bandeira, vixente dende ese ano, correspondeu a Doña Pacífica Fernández Oreamuno, esposa do daquela Xefe de Estado, José María Castro Madriz, inspirada na Bandeira de Francia.

A bandeira é tricolor por medio de cinco franxas colocadas horizontalmente, unha vermella no centro comprendida entre dúas brancas, a cada unha das cales segue unha azul. O ancho de cada franxa é a sexta parte do da bandeira, agás a vermella que é de dous sextos.

O Pavillón Nacional diferénciase porque no centro da banda vermella leva bordado sobre fondo branco o Escudo Nacional.

As cores representan:
 Azul, o ceo que cobre Costa Rica.
 Branco, a bondade de paz .
 Vermello, O traballo, o labor cotián, segundo está escrito no Himno Nacional e no Saúdo á Bandeira.

As franxas están nunha proporción 1:1:2:1:1.

 Outras bandeiras 

 Notas 

 Véxase tamén 
 Ligazóns externas 
 Bandeira de Costa Rica en Flags of the World

Categoría:Símbolos de Costa Rica
Categoría:Bandeiras de estados soberanos
Categoría:Bandeiras nacionais
Categoría:Bandeiras introducidas en 1903